ΓΡΑΠΤΗ ΕΡΩΤΗΣΗ E-1293/03

υποβολή: Claude Moraes (PSE) προς το Συμβούλιο

(4 Απριλίου 2003)

Θέμα: Πρόοδος που έχει σημειωθεί επί των προτάσεων του Ευρωπαϊκού Συμβουλίου της Σεβίλλης

Δύναται το Συμβούλιο να παρουσιάσει την άποψή του σε ό,τι αφορά την πρόοδο που έχει σημειωθεί επί των προτάσεων του Ευρωπαϊκού Συμβουλίου της Σεβίλλης σχετικά με την αντιμετώπιση της παράνομης μετανάστευσης και τη δημιουργία Ευρωπαϊκού Σώματος Συνοριακών Φυλάκων ή Αστυνομίας Συνόρων κατά μήκος των εξωτερικών συνόρων της Ευρωπαϊκής Ένωσης·

Απάντηση

(22 Ιουλίου 2003)

Το Συμβούλιο δίνει μεγάλη σημασία στη συνέχεια που δίνεται στα συμπεράσματα του Ευρωπαϊκού Συμβουλίου της Σεβίλλης, ιδίως μάλιστα όσον αφορά την καταπολέμηση της παράνομης μετανάστευσης και του ελέγχου των συνόρων.

Ως προς την καταπολέμηση της παράνομης μετανάστευσης, το Συμβούλιο ενέκρινε μία σειρά σημαντικών μέσων. Αξίζει να σημειωθεί ιδίως το Συνολικό Σχέδιο για την καταπολέμηση της παράνομης μετανάστευσης και της εμπορίας ανθρώπων στην Ευρωπαϊκή Ένωση(1), που εγκρίθηκε στις 28 Φεβρουαρίου 2002, και το Πρόγραμμα δράσης για την επιστροφή, που εγκρίθηκε στις 28 Νοεμβρίου 2002. Τα μέσα αυτά, που έχουν γενικό πεδίο εφαρμογής, στοχεύουν στη διαμόρφωση κοινής στρατηγικής στο επίπεδο της Ένωσης στους τομείς της καταπολέμησης της παράνομης μετανάστευσης και της επιστροφής των παράνομων μεταναστών, εντοπίζοντας δράσεις και μέτρα που πρέπει να αποφασιστούν και να εφαρμοστούν στον τομέα αυτό. Μία σειρά τέτοιων δράσεων και μέτρων εξετάζονται αυτή τη στιγμή από τα αρμόδια όργανα του Συμβουλίου.

Πρέπει επίσης ναπενθυμίσουμε ότι το Συμβούλιο ενέκρινε εντολές με τις οποίες εξουσιοδοτείται η Επιτροπή να διαπραγματευτεί συμφωνίες επανεισδοχής μεταξύ της Ευρωπαϊκής Κοινότητας και 11 τρίτων χωρών (Μαρόκο, Ρωσία, Πακιστάν, Σρι Λάνκα, Αλβανία, Αλγερία, Κίνα, Τουρκία, Χονγκ Κονγκ, Μακάο και Ουκρανία). Οι συμφωνίες με το Χονγκ Κονγκ, το Μακάο και τη Σρι Λάνκα έχουν ήδη μονογραφεί από την Επιτροπή και το Συμβούλιο θα πρέπει σύντομα να εκδώσει τις σχετικές αποφάσεις για τη σύναψή τους.

Ως προς τη βαθμιαία καθιέρωση συντονισμένης και ολοκληρωμένης διαχείρισης των εξωτερικών συνόρων, το Ευρωπαϊκό Συμβούλιο της Σεβίλλης αναφέρθηκε σε συγκεκριμένα μέτρα, τα οποία καλούνται να εφαρμόσουν το Συμβούλιο, η Επιτροπή και τα κράτη μέλη, εντός των αμοιβαίων αρμοδιοτήτων τους. Το Ευρωπαϊκό Συμβούλιο ζήτησε επίσης από το Συμβούλιο, σε συνεργασία με την Επιτροπή, ναποβάλει τελική έκθεση σχετικά με την εφαρμογή των μέτρων αυτών στο Ευρωπαϊκό Συμβούλιο τον Ιούνιο του 2003. Η εφαρμογή των πρωτοβουλιών αυτώνπόκειται σε συγκεκριμένο χρονοδιάγραμμα.

Οι εκθέσεις προόδου που έχουνποβληθεί στα όργανα του Συμβουλίου δείχνουν ότι έχει επιτευχθεί σημαντική πρόοδος στην εφαρμογή των προαναφερόμενων μέτρων προκειμένου για την ενίσχυση των συνοριακών ελέγχων και την καταπολέμηση της παράνομης μετανάστευσης. Μετά την έγκριση του Σχεδίου για τη Διαχείριση των εξωτερικών συνόρων από το Συμβούλιο Δικαιοσύνης και Εσωτερικών Υποθέσεων, τον Ιούνιο του 2002, τα κράτη μέλη έχουν εγκαινιάσει νέα σχέδια, δράσεις και ειδικά κέντρα, 17 στο σύνολο. Κοινές δράσεις πραγματοποιήθηκαν στα εξωτερικά σύνορα ξηράς, θαλάσσης και αέρος το 2002 και το 2003. Έχουν αρχίσει διάφορα πιλοτικά σχέδια που αφορούν για παράδειγμα ορθολογικές διαδικασίες επαναπατρισμού, συντονισμένες εγκληματολογικές έρευνες για το διασυνοριακό έγκλημα, τη δημιουργία ενός Κέντρου Αριστείας-Κινητής Μονάδας Ανίχνευσης και ενός σχεδίου για τα διεθνή αεροδρόμια. Επιπλέον, εγκρίθηκε ένα κοινό ολοκληρωμένο πρότυπο ανάλυσης κινδύνου (CIRAM) και διαμορφώθηκε ένα κοινό εκπαιδευτικό πρόγραμμα για τη μεθοριακή φρουρά. Έως τα τέλη του 2003 αναμένεται να λειτουργεί πλήρως ένα δίκτυο αξιωματικών συνδέσμων μετανάστευσης μαζί με την ολοκλήρωση ενόςπό βελγική διεύθυνση δικτύου αξιωματικών συνδέσμων μετανάστευσης στα Δυτικά Βαλκάνια.

Ωστόσο, το Συμβούλιο δεν είναι ακόμα σε θέση να σχολιάσει τα τελικά αποτελέσματα αυτών των δράσεων, σχεδίων και ειδικών κέντρων. Όταν θα έχουνποβληθεί και αναλυθεί όλες οι σχετικές εκθέσεις, το Συμβούλιο θαποβάλει πλήρη έκθεση αξιολόγησης στο Ευρωπαϊκό Συμβούλιο της Θεσσαλονίκης τον Ιούνιο του 2003, όπως έχει ζητήσει το Ευρωπαϊκό Συμβούλιο της Σεβίλλης. Αυτή η έκθεση αξιολόγησης βρίσκεται αυτή τη στιγμή στη φάση της προετοιμασίας.

Ως προς τις ιδέες για τη δημιουργία Ευρωπαϊκής Μεθοριακής Αστυνομίας, το Συμβούλιο αναμένει τα αποτελέσματα μελέτης της Επιτροπής για τη σκοπιμότητα και την εφικτότητά της. Η Επιτροπή διεξάγει αυτή τη στιγμή μελέτη σχετικά με την κατανομή των βαρών μεταξύ των κρατών μελών και της Ένωσης όσον αφορά τη διαχείριση των εξωτερικών συνόρων. Τα αποτελέσματα της μελέτης αυτής θαποβληθούν στο Ευρωπαϊκό Συμβούλιο της Θεσσαλονίκης. Η Επιτροπή ετοιμάζει επίσης πρόταση για την αναμόρφωση του Κοινού Εγχειριδίου μεθοριακών ελέγχων.

(1) ΕΕ C 142 της 14.06.2002, σελ. 23.